
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 41
din 27 februarie 2014
privind organizarea, administrarea şi întreţinerea păşunilor proprietatea privată a 

Municipiului Sighişoara pe anul 2014
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 2404/04.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat  cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;  

Ţinând cont că pentru organizarea, administrarea şi întreţinerii păşunilor este necesar a se stabili şi în acest an nivelul taxei de gloabă, precum şi numărul de zile pe care beneficiarii contractelor de concesiune, respectiv închiriere, care au ca obiect  suprafeţele de pajişte utilizate pentru păşunat, precum şi deţinătorii de animale învoite în pajişte, au obligaţia să le presteze pentru întreţinerea acestora;

Având în vedere prevederile contractelor de concesiune, respectiv închiriere, care au ca obiect suprafeţele de pajişte utilizate pentru păşunat, respectiv 9,90 ha în păşunea Tele-ski,  88,49 ha în păşunea Colboşi şi 155,55 ha în păşunea Corni, suprafaţa totală concesionată sau închiriată fiind de 253,94 ha;

Având în vedere prevederile Ordonanţei de Urgenţă nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991; 

Având în vedere prevederile art. 248 lit. ,,i’’ din Legea nr. 571/2003 privind Codul fiscal, republicată, cu modificările şi completările ulterioare; 

Luând în considerare propunerile exprimate prin Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 2403/04.02.2014, cu privire la organizarea, administrarea şi întreţinerea păşunilor proprietatea privată a Municipiului Sighişoara în anul 2014, fiind îndeplinite prevederile legale în acest sens; 
Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „b” şi „c”, (4) lit. „c” şi (9) art. 45 (3) şi a art.115 (1) lit. „b”  din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E :

Art. 1. Pentru acoperirea cheltuielilor privind organizarea, administrarea şi întreţinerea păşunilor proprietatea privată a Municipiului Sighişoara în anul 2014, se stabilesc următoarele taxe:

a. Pentru păşunatul animalelor indiferent de categoria păşunii, cu excepţia suprafeţelor de păşune care sunt concesionate sau închiriate:

- 
bovine şi cabaline adulte 


- 35,0 lei / cap;  

- 
tineret bovin şi cabalin 1 – 2 ani 

- 18,0 lei / cap; 

- 
tineret bovin şi cabalin sub un an 

-   8,0 lei / cap; 

- 
ovine şi caprine peste un an

            - 10,0 lei / cap; 

- 
tineret ovin şi caprin sub un an

-   5,0 lei / cap.

b. Pentru întreţinerea curentă a păşunilor, inclusiv a suprafeţelor de păşune care sunt concesionate, închiriate, date în administrare sau folosinţă – curăţiri de mărăcini, arbori şi arboreţi, amenajarea şi întreţinerea adăpătorilor, împrejmuirilor, administrarea îngrăşămintelor, etc. fiecare concesionar, chiriaş sau deţinător de animale învoite la păşune este obligat să execute o contribuţie în muncă, după cum urmează, pentru:

         
-
un cap bovină



          :
2 zile; 

          
-
un cap tineret bovin 


          :
1 zi ; 

          
-
un cap cabalină


          :
2 zile;

          
-
10 capete ovine şi caprine

          :
2 zile.

Contravaloarea unei zile de muncă neefectuată se consideră la suma de 20,00 lei. 

Scoaterea animalelor în păşune, inclusiv pe suprafeţele de păşune care sunt concesionate sau închiriate, se va putea face numai după, achitarea integrală a taxelor, a redevenţei sau chiriei, după caz  şi executarea lucrărilor de întreţinere şi curăţire a păşunii. 

c. Nivelul taxelor de gloabă datorate de proprietarii de animale sau păstorii de turme pentru nerespectarea suprafeţei repartizate (inclusiv a suprafeţelor de păşune care sunt concesionate sau închiriate etc.), a termenelor de începere a păşunatului, cât şi pentru păşunatul cu animalele pe alte terenuri decât cele repartizate de Municipiul Sighişoara sau terenuri proprietate privată, se stabilesc astfel :

- pentru bovine şi cabaline adulte 
-10,0 lei/cap; 

- pentru tineret bovin şi cabalin 1 – 2 ani 


 - 5,0 lei/cap; 

- pentru tineret bovin şi cabalin sub 1 an



 - 2,5 lei/cap; 

- pentru ovine şi caprine sub 1 an 



 - 0,8 lei/cap;

- pentru ovine şi caprine peste 1 an 


              - 1,3 lei/cap;

- pentru porcine peste 6 luni 



              - 4,5 lei/cap; 

- pentru tineret porcin sub 6 luni 


              - 2,5 lei/cap; 

- pentru turme constituite :


            


- cirezi de bovine 



- 500,00 lei; 

            


- turme de ovine/caprine 


- 500,00 lei. 

La taxa de gloabă se va adăuga valoarea pagubei produse şi stabilită pe baza procesului - verbal de constatare încheiat de comisia constituită în acest sens, împuternicitul primarului şi de specialistul agricol, după caz.

Art. 2. Fiecare deţinător de animale învoite în păşune, concesionar sau chiriaş este obligat să desfăşoare un păşunat raţional, cu respectarea perioadei de refacere a covorului vegetal după fiecare ciclu de păşunat. Va lua măsuri de curăţare a păşunilor, eliminarea buruienilor toxice, târlire, eliminarea excesului de apă,  de grupare a animalelor în pajişte, de aplicare a acţiunilor sanitar - veterinare obligatorii.

Art. 3. Se aprobă programul de organizare, gospodărire, întreţinere şi administrare a păşunilor pe anul 2014, conform anexei nr. 1 şi anexei nr. 2, parte integrantă din prezenta hotărâre.

Art. 4. Fiecare deţinător de bovine învoite în păşune şi fiecare concesionar sau chiriaş care utilizează păşunea concesionată sau închiriată pentru păşunatul bovinelor, este obligat să transporte şi să administreze în locurile anume stabilite cel puţin 1 tonă gunoi de grajd pentru fiecare bovină adultă.

Art. 5. Primarul Municipiului va stabili prin dispoziţie data ieşirii în păşune, sens în care, acesta este mandatat de Consiliul Local Sighişoara. 

Art. 6. Cu aducerea la îndeplinire a prevederilor prezentei hotărâri se încredinţează Primarul Municipiului şi aparatul de specialitate al acestuia.

Art. 7. Prin  grija d-rei Fleşariu Anca, Secretar al Municipiului Sighişoara, prezenta hotărâre va fi comunicată în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         

SECRETAR,



        

 Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Administrarea Patrimoniului;
  1 ex. Arhitectului Şef;
  8 ex. 
A.F./G.V.
